title: Venere e Marte (Botticelli)
text: Venere e Marte zo un daolenn gant Sandro Botticelli er XVvet kantved. Ul livadur tempera war goad eo, 69 x 173 cm, graet e 1483 hag a weler hiriv e National Gallery Londrez.
  
  Taolennet eo an doueez Gwener, doueez ar Gened o sellout ouzh Meurzh, doue ar brezel, o kousket, marteze war ar gwele ma oant o chouriñ.
  
  Tud 
  Simonetta Vespucci‎ an hini e vefe Gwener amañ, ha Giuliano de' Medici e vefe Meurzh.
  
  Ster 
  Teñval eo ster an daolenn, evel alies en oberennoù an Azginivelezh. Krediñ a reer ez eo alegorienn ar garantez a zo amañ, hag ez eus kaoz eus galloud ar garantez (Gwener -Denegezh) trec'h war nerzh ar brezelour (Meurzh - distruj), hervez ar gelennadurezh nevezplatonek, rak Platon a wele ar garantez evel un nerzh speredel. 
  Karantez trec'h d'ar Feulster a c'hallfe ivez bezañ alegorienn ar briedelezh. 
  Ur skouer e tlee bezañ eus teoriennoù ar prederour Marsilio Ficino, a gelenne e veze degemeret gwelloc'h ar galv d'ar vertuz gant skeudennoù plijus.
  
  Liammoù diavaez 
   Pajennoù National Gallery Londrez.
  
  Livadurioù Botticelli
  Gwener el livadurioù
  National Gallery Londrez